**Mallin nimi:** Arvohuutokauppa

**Mallin tavoite:** Opiskelija pohtii omaa toimintaansa ja arvopohjaa. Mikä ohjaa minua eteenpäin elämässä? Opiskelijaryhmä miettii yhdessä yhteiskunnassa vallitsevia arvoja ja arvostuksia.

**Mallin toteuttaminen käytännössä:** Ohjaaja pyytää opiskelijoita kirjaamaan taululle tai fläppitaululle erilaisia arvoja, jotka vallitsevat nyky-yhteiskunnassa. Tarvittaessa ohjaaja lisää niitä. Erilaisia arvoja voivat olla ilo, terveys, kauneus, koulutus, sisu, työ, oikeudenmukaisuus, ekologisuus jne.

Kun arvoja on tarpeeksi (mielellään vähintään 25) iskee lama ja opiskelijat joutuvat yhdessä miettimään, mitkä arvot voidaan poistaa ja mitkä ovat tärkeimpiä ja tulee säilyttää. Valinnat tulee perustella. Lopulta jäljelle jää vain 8 arvoa, joihin kaikki voivat sitoutua.